Etterslepet eller bakoverbøyen til en setepinne er hvor mye festemekanismen til setet er forskyvd bakover i forhold til senter av setepinnen for mer tilbakelent sittestilling (eventuelt hvis festepunktet forskyves over for mer aggressiv sittestilling, men dette er lite vanlig). Etterslepet kan variere fra 0 mm til 45 mm. Etterslep er nødvendig hvis rammens seterørvinkel er for bratt i forhold til hvilken som ønskes (den horisontale avstanden mellom kranksenteret og en loddlinje fra tuppen av setet). Motsatt kan det være nødvendig med en nøytral setepinne dersom seterørvinkelen er for slakk. Noen seter har (særlig skinnseter fra Brooks) har relativt korte skinner, hvilket gir mindre justeringsmuligheter og kan kreve bytte setepinne for å få ønsket sittestilling.